HR Službeni list Europske unije 124

32003R1216



SLUŽBENI LIST EUROPSKE UNIJE 07.07.2003.

UREDBA KOMISIJE (EZ) br. 1216/2003

od 7. srpnja 2003.

o provedbi Uredbe (EZ) br. 450/2003 Europskog parlamenta i Vijeća o indeksu troškova rada

(Tekst značajan za EGP)

KOMISIJA EUROPSKIH ZAJEDNICA,

uzimajući u obzir Ugovor o osnivanju Europske zajednice,

uzimajući u obzir Uredbu (EZ) br. 450/2003 Europskog parlamenta i Vijeća od 27. veljače 2003. o indeksu troškova rada (1), a posebno njezin članak 11.,

budući da:

(1) Usklađenje sezonskih promjena i broja radnih dana u indeksu troškova rada predstavlja osnovni dio za izračun tog indeksa. Usklađene serije omogućavaju usporedbu rezultata i razumljivo tumačenje indeksa.

(2) Unaprijed određeni formati za prijenos umanjuju probleme koji proizlaze iz prijenosa podataka i, zajedno sa standardiziranim izvješćima o kvaliteti, poboljšavaju tumačenje i brzo korištenje indeksa troškova rada.

(3) Mjere predviđene ovom Uredbom u skladu su s mišljenjem Odbora za statistički program.

(4) Na temelju članka 9. Uredbe (EZ) br. 450/2003 moguće je odobriti određena odstupanja od Uredbe (EZ) br. 450/2003,

DONIJELA JE OVU UREDBU:

Članak 1.

Prijenos i postupci usklađenja

1. Države članice dostavljaju indekse i metapodatke u elektroničkom obliku Komisiji (Eurostatu). Pri prijenosu poštuju se odgovarajući standardi razmjene, koje je odobrio Odbor za statistički program. Eurostat omogućuje detaljnu dokumentaciju o odobrenim standardima i dostavlja smjernice o provedbi tih standarda.

2. Dostavljeni indeksi i metapodaci moraju biti pripremljeni tako da omogućavaju temeljito tumačenje rezultata i uspješnu primjenu postupaka Komisije (Eurostata) za usklađivanje sezonskih promjena vezanih uz europske agregate.

Serije indeksa dostavljaju se u sljedećim oblicima:

(a) neusklađene;

(b) usklađene u pogledu broja radnih dana;

(c) usklađene u pogledu sezonskih promjena i broja radnih dana.

Članak 2.

Kvaliteta

1. Kriteriji kvalitete iz članka 8. stavka 1. Uredbe (EZ) br. 450/2003 obuhvaćaju sljedeće:

(a) relevantnost;

(b) preciznost;

(c) pravodobnost i točnost;

(d) dostupnost i jasnoću;

(e) usporedivost;

(f) koherentnost;

(g) potpunost.

Državna tijela osiguravaju da rezultati odražavaju pravu situaciju u pogledu ekonomskih djelatnosti s dovoljnim stupnjem reprezentativnosti.

2. Izvješća o kvaliteti iz članka 8. stavka 2. Uredbe (EZ) br. 450/2003 dostavljaju se Komisiji najkasnije do 31. kolovoza svake godine i odnose se na podatke do četvrtog tromjesečja prethodne kalendarske godine. Prvo izvješće o kvaliteti dostavlja se najkasnije do 31. kolovoza 2004.

3. Sadržaj godišnjeg izvješća o kvaliteti indeksa troškova rada određen je u Prilogu I. ovoj Uredbi.

Članak 3.

Prijelazna razdoblja

Pojedinosti o prijelaznim razdobljima iz članka 9. stavka 1. Uredbe (EZ) br. 450/2003 navedene su u Prilogu II. ovoj Uredbi.

Članak 4.

Studije izvedivosti

Pojedinosti o studijama izvedivosti iz članka 10. Uredbe (EZ) br. 450/2003 navedene su u Prilogu III. ovoj Uredbi.

Članak 5.

Lančano povezivanje indeksa

Formula Laspeyres lančanog indeksa, koja se koristi za izračun indeksa troškova rada za kombinacije područja NACE Rev. 1 iz Priloga Uredbi (EZ) br. 450/2003, navedena je u Prilogu IV. ovoj Uredbi.

Članak 6.

Odstupanja

Odstupanja od odredaba članka 1. stavka 2., prihvaćena na temelju članka 9. stavka 2. Uredbe (EZ) br. 450/2003, navedena su u Prilogu V. ovoj Uredbi.

Članak 7.

Stupanje na snagu

Ova Uredba stupa na snagu dvadesetog dana od dana objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 7. srpnja 2003. Za Komisiju Pedro SOLBES MIRA Član Komisije

(1) SL L 69, 13.3.2003., str. 1.

PRILOG I.

Godišnja izvješća o kvaliteti indeksa troškova rada uključuju sljedeće stavke:

(a) dokaz o potrebama korisnika: — sažetak, uključujući opis korisnika, izvor i zadovoljenje potreba korisnika, te relevantnost statističkih podataka za korisnike;

(b) dokaz o preciznosti (podaci raščlanjeni po odjeljcima NACE Rev. 1): — povijest revizija: tablica koja prikazuje revizije godišnjih stopa rasta ukupnih troškova rada koristeći neusklađene serije, za posljednjih 12 tromjesečja; sažetak razloga za provođenje revizije, — pokrivenost: tablica koja prikazuje postotak radnika zastupljenih u uzorku(-cima)/registru(-rima) utemeljen na broju radnika sukladno ERS 95; ako se podaci o troškovima rada prikupljaju iz različitih izvora, tablica raščlanjena po stavkama troškova rada u skladu s člankom 4. stavkom 2. Uredbe (EZ) br. 450/2003, — učestalost: tablica koja prikazuje učestalost prikupljanja/ažuriranja podataka o različitim troškovnim stavkama, — procjena: opis metoda korištenih za procjenu/oblikovanje podataka koji nedostaju (grupe radnika, poduzeća, ekonomskih djelatnosti i troškovnih stavki koje nedostaju); ocjena, što kvantitativnija, o utjecaju potpunog nedostatka podataka na konačne rezultate (grupe radnika, poduzeća, ekonomskih djelatnosti i troškovnih stavki koje nedostaju), — odrađeni sati: opis metoda za izračun odrađenih sati; ili opis nadomjesne mjere za odrađene sate, i što kvantitativnija procjena utjecaja aproksimativne mjere na konačne rezultate, — administrativni podaci: kada se koriste administrativni podaci, komentari o sličnostima i razlikama između administrativnih pristupa i teoretskih statističkih pristupa;

(c) pravodobnost i točnost: — tablica koja prikazuje zakašnjenje, u danima, u dostavi podataka za posljednjih 12 tromjesečja obuhvaćenih izvješćem i odnos između planiranog i stvarnog datuma dostave;

(d) dostupnost i jasnoća: — opis medija u kojima države članice objavljuju podatke i metapodatke;

(e) usporedivost: — opis svih razlika u pristupima i metodama u bilo kojem paru uzastopnih tromjesečja, od prvog tromjesečja 1996. nadalje. Pored toga, opis razlika i što kvantitativnija procjena posljedica promjene ocjena. Također treba navesti bilo koje razlike u usporedivosti područja NACE Rev. 1;

(f) koherentnost: — grafikon i tablica koji prikazuju neusklađene godišnje stope rasta indeksa ukupnih troškova rada (područja NACE Rev. 1) i naknade radnicima po odrađenim satima prema ERS 95 (pregled A6) uz objašnjenja razlika u stopama rasta za posljednjih 12 tromjesečja;

(g) potpunost: — izvješće o napretku u provedbi Uredbe (EZ) br. 450/2003, zajedno s detaljnim planom i rasporedom za dovršetak provedbe; sažetak o preostalim odstupanjima od pristupa EU-a.

Prvo izvješće o kvaliteti, koje treba dostaviti do 31. kolovoza 2004., također uključuje sljedeće elemente koji se odnose na povijesne podatke:

— opis izvora korištenih za povijesne podatke i opis korištene metodologije,

— opis odnosa između pokrivenosti (ekonomske djelatnosti, radnici, troškovne stavke) povijesnih podataka i tekućih podataka,

— opis usporedivosti povijesnih podataka i tekućih podataka.

PRILOG II.

PRIJELAZNA RAZDOBLJA ZA PROVEDBU UREDBE

Država članica Odstupanja Članak Prijelazno razdoblje Belgija Zakašnjenje u dostavi 70 dana 6. 2 godine Troškovi rada po odrađenom satu 2. 2 godine Njemačka Područja H, I i K NACE 3. 2 godine Grčka Sve odredbe 2 godine Španjolska Zakašnjenje u dostavi 70 dana 6. 2 godine Francuska Sve odredbe 2 godine Irska Sve odredbe 2 godine Italija Troškovi rada po odrađenom satu 2. 1 godina Povijesni podaci utemeljeni na odrađenim satima 2., 5. 1 godina Zakašnjenje u dostavi 70 dana 6. 1 godina Socijalni doprinosi poslodavaca uvećani za poreze plaćene od strane poslodavca, a umanjeni za primljene subvencije — bez obrade poreza i subvencija (D4 i D5) 4. 2 godine Luksemburg Sve odredbe 2 godine Nizozemska Povijesni podaci 1996. - 2002. 5. 2 godine Socijalni doprinosi poslodavaca uvećani za poreze plaćene od strane poslodavca, a umanjeni za primljene subvencije — bez obrade poreza i subvencija (D4 i D5) 4. 2 godine Austrija Područja C, D, E i F NACE 3. 1 godina Područja G, H, I, J i K NACE 3. 2 godine Portugal Zakašnjenje u dostavi 70 dana 6. 1 godina Finska Sve odredbe 2 godine Švedska Sve odredbe 2 godine Ujedinjena Kraljevina Velike Britanije i Sjeverne Irske Predstavljanje Sjeverne Irske 3. 2 godine Predstavljanje jedinica s manje od 20 radnika 3. 2 godine Povijesni podaci 5. 1 godina Usklađenje broja radnih dana 11. 2 godine

PRILOG III.

1. Studija izvedivosti radi ocjene pribavljanja tromjesečnih indeksa troškova rada za odjeljke L, M, N i O NACE Rev. 1

Studija izvedivosti države članice posebno će obuhvatiti sljedeće:

Pozadina Doprinos svake od tih gospodarskih djelatnosti nacionalnom gospodarstvu, izraženo u troškovima rada ili drugoj odgovarajućoj mjeri. Opis sličnosti i razlika između struktura i razvoja troškova rada za te gospodarske djelatnosti u usporedbi sa strukturama i razvojem troškova za odjeljke C do K NACE.

Mogućnosti Procjena prakse u drugim državama članicama u kojima su podaci za te odjeljke NACE već dostupni. Procjena različitih mogućnosti za pribavljanje indeksa troškova rada za odjeljke L, M, N i O NACE, koje će omogućiti dostavljanje podataka za prvo tromjesečje 2007. godine. Trebalo bi uzeti u obzir sljedeće moguće izvore podataka: (a) korištenje postojećih zbirki podataka; (b) administrativne izvore; (c) postupke statističke ocjene; (d) nove zbirke podataka. Za svaku razmotrenu mogućnost, procjena uključuje pojedinosti o povezanim tehničkim i pravnim pitanjima; očekivane početne i tekuće troškove nacionalnog statističkog ureda; troškovnu ocjenu bilo kojeg dodatnog tereta za poduzeća; očekivanu statističku kvalitetu rezultata; rizike ili nesigurnosti; te posebne prednosti ili nedostatke.

Preporuka Na temelju procjene različitih mogućnosti daje se preporuka o najprikladnijem pristupu.

Provedba Pojedinosti predloženog plana provedbe, uključujući početni datum i završni datum određenih faza provedbe preporuke.

Države članice koje izrađuju studije izvedivosti Sljedeće države članice izrađuju studije izvedivosti radi ocjene pribavljanja tromjesečnih indeksa troškova rada iz članka 4. stavka 1. Uredbe (EZ) br. 450/2003 za odjeljke L, M, N i O NACE Rev. 1: — Danska, — Njemačka, — Grčka, — Španjolska, — Francuska, — Italija, — Austrija, — Švedska.

2. Studija izvedivosti radi ocjene pribavljanja indeksa o ukupnim troškovima rada, bez dodataka

Studija izvedivosti države članice posebno će obuhvatiti sljedeće:

Pozadina Doprinos dodataka u ukupnim nacionalnim troškovima rada, s opisom sustava plaćanja dodataka u nacionalnom gospodarstvu.

Mogućnosti Procjena prakse u drugim državama članicama, u kojima su podaci već dostupni, radi izračuna indeksa ukupnih troškova rada, isključujući dodatke. Procjena različitih mogućnosti za pribavljanje indeksa ukupnih troškova rada, isključujući dodatke, koje će omogućiti dostavljanje podataka za prvo tromjesečje 2007. godine. Trebalo bi uzeti u obzir sljedeće moguće izvore podataka: (a) korištenje postojećih zbirki podataka; (b) administrativne izvore; (c) postupke statističke ocjene; (d) nove zbirke podataka. Za svaku razmotrenu mogućnost, procjena uključuje pojedinosti o povezanim tehničkim i pravnim pitanjima; očekivane početne i tekuće troškove nacionalnog statističkog ureda; troškovnu ocjenu bilo kojeg dodatnog tereta za poduzeća; očekivanu statističku kvalitetu rezultata; rizike ili nesigurnosti; te posebne prednosti ili nedostatke.

Preporuka Na temelju procjene različitih mogućnosti daje se preporuka o najprikladnijem pristupu.

Provedba Pojedinosti predloženog plana provedbe, uključujući početni datum i završni datum određenih faza provedbe preporuke.

Države članice koje izrađuju studije izvedivosti Sljedeće države članice izrađuju studije izvedivosti radi ocjene pribavljanja indeksa ukupnih troškova rada, isključujući dodatke, definiranih u članku 4. stavku 2. Uredbe (EZ) br. 450/2003: — Njemačka, — Grčka, — Francuska, — Italija, — Austrija, — Portugal, — Finska, — Švedska.

PRILOG IV.

Formula Laspeyres lančanog indeksa, koja će se koristiti za izračun indeksa troškova rada (ITR) za kombinacije područja NACE Rev. 1:

1. Definicije: = troškovi rada po odrađenom satu zaposlenika u području i NACE Rev. 1, u tromjesečju t, u godini j = troškovi rada po odrađenom satu zaposlenika u području i NACE Rev. 1, u godini k = odrađeni sati zaposlenika u području i NACE Rev. 1, u godini k = = troškovi rada zaposlenika u području i NACE Rev. 1 u godini k

2. Osnovna formula Laspeyres lančanog indeksa, koja će se koristiti za izračun ITR-a za tromjesečje t, u godini j, uz baznu godinu k, definirana je kao: gdje je 1 < = t < = 4.

3. Ponderi korišteni za izračun indeksa definirani su kao: gdje su , i i k definirani u stavku 1. ovog Priloga.

4. Godišnja poveznica za godinu 1 do godine l + 1, gdje je 0 < = l < l + 1 < j, definirana je kao:

5. Formula Laspeyres lančanog indeksa za tromjesečje t, u godini j, uz referentnu godinu k = 0 i interval m potreban za obradu i primjenu potrebnih godišnjih pondera, gdje je 1 < = m < = 2, definirana je kao: LCItj(0) = 100. (L0,1). (L1,2) ….. (Lj-m-1,j-m ). LCItj(j-m).

6. Prva referentna godina je 2000. kada godišnji indeks troškova rada iznosi 100.

PRILOG V.

Odstupanja

Danska, Njemačka, Francuska i Švedska: serije indeksa dostavljaju se samo (b) usklađene u pogledu broja radnih dana i (c) usklađene u pogledu sezonskih promjena i broja radnih dana. Metode usklađenja za sezonske promjene i broj radnih dana u potpunosti su dokumentirane i dostupne Komisiji (Eurostatu).